চ্যাম্পিয়ন্স ট্রফির ফাইনালে উঠেছেন বিরাট কোহলিরা। আইপিএল শেষ হয়েছে এক মাস হতে চলল। সেই আইপিএল-এর সূত্রেই প্রাণ গেল এক যুবকের। জানা গিয়েছে, আইপিএল বেটিংয়ে প্রায় সাড়ে এগারো লক্ষ টাকা হেরে গিয়েই আত্মহত্যা করেছেন তিনি।
বৃহস্পতিবার রাতে বীরভূমের রামপুরহাটের মাঠপাড়ায় গলায় দড়ি দিয়ে আত্মহত্যা করেন এক যুবক। মৃতের নাম গোপাল দাস। ঘটনাচক্রে বৃহস্পতিবারই বাংলাদেশকে হারিয়ে চ্যাম্পিয়ন্স ট্রফির ফাইনালে ওঠে টিম ইন্ডিয়া।
দেখুন ভিডিও ১

মৃতের পরিবার সূত্রে জানা গিয়েছে, গোপাল প্রতিবছর আইপিএল বেটিংয়ে টাকা লাগাত। গত বছর সাড়ে চার লক্ষ টাকা হেরেছিল। তার আগেও হেরেছিল কয়েক লক্ষ টাকা। বাবা মদন দাস বলেন, “এর আগে আইপিএল বেটিংয়ে কয়েক লক্ষ টাকা হেরেছিল। গতবছর জমি, সোনার গয়না বিক্রি করে ছেলের ধার শোধ করেছিলাম। তখন বলেছিল আর জুয়া খেলব না। তার পরেও এবার জুয়া খেলেছিল। কিন্তু আমাদের কিছুই জানায়নি। বৃহস্পতিবার রাতে নিজের শোওয়ার ঘরে সিলিং ফ্যানের সঙ্গে গলায় দড়ির ফাঁস দিয়ে আত্মহত্যা করে।’’
দেখুন ভিডিও ২